Progeto Nordest Progetto Nordest Il Progeto NordEst xe il partio połitego fondà da Giorgio Panto inte el zugno del 2004. Sostien che il Vèneto, co il Friułi-Venesia Julia e il Trentin-Alto Àdexe ga da essere autonomo dall'Italia, parchè questi ga ła stesa cultura e tanti tradission in comùn. L'fin el xe la formassion de nà macrorejon formà da 13 provinse che desidon liberamente come gestir i propri schèi. El PNE se prexenta a łe ełesion regionałi inte el Vèneto del 2005 cò Giorgio Panto fà candidà presidente, quindi fora dai dò pì grandi połi de sentro-drita e sentro-sanca. Panto el toe el 6% dei voti e el partio el 5,4%, ciapando cussita dò careghe inte el consejo rejonałe. Inte el 2006, a łe ełesion połitighe, el PNE se prexenta, anca sta volta sensa ałeanse, soło che in Vèneto e in Friułi-Venesia Julia. El ciàpa pì de 90000 voti , dando na man al sentro-sanca: se el gavesse corso col sentro-drita, sto qua el gavarìa vinto a ła Camara. Inte el 2010, a łe regionałi inte el Vèneto, el PNE deside de fare un liston, Unione Nord Est, cò altri partii e de sostegnere el candidà presidente Antonio de Poli, de l'Union de Sentro. Ciapando l'1,54% dei voti, sto liston mete su Mariangelo Foxato fà consijere rejonałe.